এক্সপ্রেস রিপোর্ট ॥ বিএনপির চেয়ারপারসন ও বিরোধীদলীয় নেতা খালেদা জিয়ার বিশেষ সহকারী শামসুর রহমান শিমুল বিশ্বাসের মুক্তির দাবিতে আগামী বৃহস্পতিবার সারা দেশে ২৪ ঘণ্টার পরিবহন ধর্মঘট ডেকেছে বাংলাদেশ সড়ক পরিবহন শ্রমিক ফেডারেশন। মঙ্গলবার ধর্মঘটের বিষয়টি নিশ্চিত করেন সড়ক পরিবহন শ্রমিক ফেডারেশনের সাধারণ সম্পাদক ওসমান আলী। শিমুল বিশ্বাস ফেডারেশনের কেন্দ্রীয় কমিটির যুগ্ম সাধারণ সম্পাদক। এর আগে শিমুল বিশ্বাসের মুক্তির দাবিতে ১৪ নভেম্বর উত্তরাঞ্চলের ১৬ জেলায় পরিবহন ধর্মঘট ডেকেছিল সংগঠনটি। পরে পবিত্র আশুরার কারনে ধর্মঘট স্থগিত করা হয়। বাংলাদেশ সড়ক পরিবহন শ্রমিক ফেডারেশনের কেন্দ্রীয় কমিটির সাধারণ সম্পাদক ওসমান আলী বলেন, শিমুল বিশ্বাসের বাড়ি উত্তরাঞ্চলে হওয়ায় প্রথম দফায় ধর্মঘট ডাকা হয়েছে ওই অঞ্চলের ১৬ জেলায়। কিন্তু সরকারের পক্ষ থেকে তাঁকে মুক্তির আশ্বাস দিলে ধর্মঘট স্থগিত ...